Author: .
Company: Úrad vlády SR

ÚVOD
	                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              
Memorandum o porozumení o využití Národného fondu pre ISPA bolo podpísané 27.7.2000  Európskou komisiou ( CH. Bourgin ) a Slovenskou republikou ( P. Hamžík, B.Schmögnerová ).  

Tento dokument priamo nadväzuje na Memorandum o porozumení o zriadení Národného fondu, ktoré bolo podpísané medzi Európskou komisiou a vládou SR dňa 10. decembra 1998. Štatút Národného fondu bol prerokovaný na ôsmom zasadaní Rady vlády SR pre európsku integráciu dňa 1. februára 2000.
       
 Memorandum o porozumení o využití Národného fondu pre ISPA upravuje  pôsobnosť a zodpovednosť Národného fondu a splnomocnenca pre Národný fond vo vzťahu k realizácii programu ISPA v SR.

MEMORANDUM O POROZUMENÍ O VYUŽITÍ NÁRODNÉHO FONDU PRE ISPA

Keďže  rozšírená  predvstupová  stratégia má umožniť všetkým žiadateľským štátom strednej a východnej   Európy,  aby  sa  nakoniec  stali  členmi  Európskych spoločenstiev a v tejto súvislosti sa čo najviac prispôsobiť acquis Spoločenstva pred vstupom;

keďže   Partnerstvo   pre   vstup   je   kľúčovou   charakteristikou  rozšírenej predvstupovej  stratégie,  ktoré  zmobilizuje  všetky  formy pomoci žiadateľským krajinám v jednotnom rámci;

keďže  medzi  Komisiou a každým žiadateľským štátom strednej a východnej Európy bolo  uzatvorené  Memorandum o porozumení o zriadení Národného fondu pre program PHARE;

keďže  predvstupová  stratégia  zahŕňa  ustanovenia  pre  nástroj štrukturálnych politík  pred  vstupom  (Instrument  for  Structural Policies for pre-Accession; ISPA),  ktorý  bude  zameraný  na  usmernenie  žiadateľských  krajín  v  oblasti štandardov  Spoločenstva o infraštruktúre a poskytnutie finančného príspevku na opatrenia v oblasti životného prostredia a dopravnej infraštruktúry;

keďže  nariadenie  rady  č. 1267/99, ktorým sa ustanovuje nástroj štrukturálnych politík  pred  vstupom^1), predpokladá, že v každej prijímateľskej krajine bude určená centrálna jednotka - Národný fond, cez ktorý budú smerovať finančné prostriedky spoločenstva v rámci ISPA;

^1) OJ No. L 161 z 26.6.1999, str. 73.

keďže vo Finančnom memorande ISPA je uvedené, že zodpovednosti splnomocnenca pre Národný  fond  sú  ustanovené  v  Memorande o porozumení uzatvorenom medzi komisiou a prijímateľskými krajinami;

keďže  je  potrebné  rozšíriť  uplatňovanie  mechanizmu Národného fondu tak, aby zahŕňal  ISPA,  pričom  je  potrebné  zohľadniť  vykonávacie  postupy  pre tento nástroj,

preto

Európske  spoločenstvo,  zastúpené  Európskou  komisiou, ďalej len "Komisia", na jednej strane, a

Vláda  Slovenskej  republiky,  konajúc  v  mene  Slovenskej republiky, ďalej len "prijímateľ", na druhej strane,

sa dohodli na nasledovnom:

Článok 1
Definície

Decentralizovaný systém implementácie (Decentralised Implementation System; DIS)
Systém  implementácie,  pri  ktorom  sa  časť  riadenia  a zodpovednosti odovzdá prijímateľskej  krajine,  pričom  komisia  si ponechá konečnú zodpovednosť podľa Zmlúv o ES.

Implementujúca agentúra (Implementing Agency; IA)
Implementujúci orgán v rámci národnej administratívy zodpovednej za usporiadanie  verejných  súťaží,  kontrahovanie,  platby a technické vykonávanie opatrení  v  rámci asistencie ISPA. Tento orgán predstavuje "orgán zodpovedný za vykonávanie" definovaný v prílohe III. 2, oddiel II Finančného memoranda ISPA.

Konečný prijímateľ
Orgán,   organizácia   alebo  administratíva,  ktorá  má  prospech  z  projektu. Implementujúca agentúra môže za podmienok, uvedených v prílohe III.2, oddiel II Finančného  memoranda  ISPA,  delegovať svoju zodpovednosť za obstarávanie alebo iné záležitosti na konečného prijímateľa..

Národný koordinátor ISPA (National ISPA Co-ordinator; NIC)
Predstaviteľ  národnej  administratívy  zodpovedný za prevádzkové programovanie, vykonávanie   a   monitorovanie  projektov  v  rámci  prijímateľa.  NIC  taktiež zabezpečuje  úzke  spojenie  medzi  všeobecným prístupovým procesom a využívaním finančnej pomoci spoločenstva a zodpovedá za monitorovanie projektov ISPA.

Splnomocnenec   pre   Národný  fond (National  Authorising Officer; NAO)
Predstaviteľ  národnej  administratívy,  ktorý  je na čele NF. NAO nesie celkovú zodpovednosť za finančné riadenie fondov ISPA u prijímateľa.

Národný fond (National Fund; NF)
Centrálny  subjekt  štátnej  pokladnice v rámci Ministerstva financií, cez ktorý finančné prostriedky ISPA smerujú k prijímateľovi.

Sektorový splnomocnenec pre program (Sectoral Authorising Officer; SAO)
Predstaviteľ  národnej  administratívy, ktorý je na čele Implementačnej agentúry ISPA.  SAO  zodpovedá za operácie IA a riadne finančné riadenie projektov, ktoré majú byť vykonané.

Monitorovací výbor ISPA
Hlavný  monitorovací  orgán  pre  vykonávanie  projektov ISPA s účasťou komisie, prijímateľa  a  medzinárodných  finančných  inštitúcií.  Výboru predsedá Národný koordinátor ISPA. Zástupcovia vykonávacích organizácií, koneční prijímatelia ako aj splnomocnenec pre Národný fond sa taktiež zúčastňujú.

Článok 2
Národný fond a splnomocnenec pre Národný fond

1§
Pôsobnosť   a   zodpovednosti  Národného  fondu  a  splnomocnenca  pre  Národný fond, ktoré  sú  už  ustanovené  v  kontexte Phare, sa rozširujú na ISPA.

2§
Národný fond ako centrálny subjekt štátnej pokladnice pod vedením splnomocnenca pre  Národný  fond (ďalej  len  NAO)  na  Ministerstve financií   bude   riadiť   pomoc   ISPA   pridelenú   prijímateľovi  na  základe Decentralizovaného systému implementácie.

3§
Splnomocnenec pre Národný fond nesmie byť zároveň vo funkcii Národného  koordinátora ISPA. Splnomocnenec pre Národný fond môže  delegovať svoje zodpovednosti najviac na dvoch iných predstaviteľov, nesie však  konečnú  zodpovednosť  za  všetky  úlohy,  ktoré mu boli pridelené v tomto Memorande o porozumení.

Článok 3
Zodpovednosti splnomocnenca pre Národný fond 

1§
Splnomocnenec  pre  Národný  fond má celkovú zodpovednosť za finančné  riadenie  fondov  ISPA. Zabezpečuje dodržiavanie pravidiel a postupov, ktoré sa týkajú obstarávania, podávania správ a finančného riadenia a fungovanie riadneho  podávania  správ  a  informačného  systému projektu. Splnomocnenec pre Národný fond nesie plnú zodpovednosť za finančné prostriedky ISPA pridelené na projekt až dovtedy, kým komisia vyplatí sumu pomoci ISPA.

2§
Splnomocnenec  pre  Národný  fond vedie systém finančného výkazníctva  pre všetky fondy ISPA. Zodpovedá komisii za použitie týchto fondov. Pri vykonávaní týchto zodpovedností  splnomocnenec  pre  Národný  fond zodpovedá za nasledovné úlohy:

(i)  vyžiadanie a riadenie fondov od komisie;

(ii) menovanie sektorových splnomocnencov pre program (SAO) v každej implementačnej agentúre (IA) po porade s Národným koordinátorom ISPA;

(iii) uzatváranie zmlúv o financovaní, ktoré podpisuje spolu s každou implementačnou agentúrou;

(iv) zabezpečovanie toku národných a iných zdrojov v rámci spolufinancovania, tak ako je uvedené vo finančných memorandách pre opatrenia v rámci asistencie ISPA;

(v) zabezpečenie pravidelnej aktualizácie systému finančného výkazníctva finančných prostriedkov ISPA a riadneho dodržiavania postupov výkazníctva implementačnými agentúrami;

(vi) prevod finančných prostriedkov do implementačných agentúr (IA) podľa mechanizmu popísaného v Zmluve o financovaní;

(vii)  účasť v Monitorovacom výbore ISPA spolu s Komisiou a Národným koordinátorom ISPA;

(viii) vymáhanie nevyužitých finančných prostriedkov od IA po ukončení opatrení ISPA ako aj neoprávnene vyplatených prostriedkov v dôsledku nezrovnalostí.

3§
Za  technické  a  administratívne  otázky  vykonávania  opatrení  ISPA,  vrátane usporiadania   verejných   súťaží   a  kontrahovania,  nesie  plnú  zodpovednosť implementačná agentúra.

4§
Nevykonanie  zodpovedností  uvedených v tomto Memorande o porozumení bude mať za následok vrátenie prostriedkov ISPA Komisii.

Článok 4
Žiadosť o finančné prostriedky od komisie

1§
Komisia  prevedie  prvú  časť  preddavku na Národný fond po podpísaní Finančného memoranda  prijímateľom,  za  predpokladu,  že  boli splnené podmienky uvedené v článku  13  (bankové účty). Táto prvá platba nesmie prevýšiť 10% celkovej pomoci na  jedno  opatrenie.  Zvyšok bude vyplatený po podpísaní prvej zmluvy, obyčajne prvej pracovnej zmluvy.  Všeobecne platí, že preddavok predstavuje maximálne 20% pomoci ISPA.

2§
Žiadosť  o  priebežnú  a  záverečnú  platbu,  ktorú  musí  potvrdiť  a  schváliť splnomocnenec  pre  Národný  fond,  sa predkladá komisii za účelom  schválenia a prevodu. Žiadosti o platbu spolu s informáciami o faktúrach na  podporu  žiadosti a informácie o vykonaných prehliadkach a kontrolách, ktoré sú   popísané  vo  Finančnom  memorande  ISPA,  musia  byť  použité  pri  týchto žiadostiach  o  platbu.   Žiadosti  o  priebežné platby sa všeobecne predkladajú trikrát ročne najneskôr do 1. marca, 1. júla a 1. novembra.

3§
NAO  musí  predložiť  Komisii žiadosť o záverečnú platbu do šiestich mesiacov od termínu dokončenia práce ustanovenej vo Finančnom memorande.

4§
Komisia  si  ponecháva právo požadovať doplňujúce informácie na podporu prevodov finančných prostriedkov.

5§
Presné  ustanovenia a podmienky pre prevod finančných prostriedkov Komisiou budú určené vo Finančnom memorande.

6§
Národný   fond  vedie  evidenciu  všetkých  priebežných  a  záverečných  platieb obdržaných  od  Komisie  v  prospech  vykonávania  jednotlivých opatrení v rámci asistencie ISPA.

Článok 5
Prevod finančných prostriedkov do implementačných agentúr 

1§
Národný   fond   čo  najrýchlejšie  prevedie  finančné  prostriedky  na  podúčty implementačných  agentúr v  plnej  výške.  K  žiadnemu prevodu  finančných  prostriedkov  však  nesmie dôjsť pred menovaním sektorového splnomocnenca  pre  program a podpísaním Zmluvy o financovaní s  implementačnou agentúrou.

2§
Národný  fond  a NAO nesie konečnú zodpovednosť voči komisii za riadne vykonanie prevodov na základe správnych informácií.

3§
Národný   fond   vedie   evidenciu  všetkých  prevodov  v  prospech  vykonávania jednotlivých opatrení v rámci asistencie ISPA.

Článok 6
Zmluvy o financovaní

1§
Národný  fond  uzatvorí  Zmluvy  o financovaní s každou implementačnou agentúrou zodpovednou za ISPA. Tieto zmluvy sa budú vzťahovať na všetky  opatrenia,  ktoré  sú  spolufinancované  z  ISPA  v  sektore  príslušnej implementačnej agentúry.

2§
V  Zmluvách  o  financovaní  bude  určený  sektorový  splnomocnenec  pre program (SAO),  ktorého menuje splnomocnenec pre Národný fond po  porade s Národným koordinátorom ISPA, ako aj počet osôb, ktorým budú delegované zodpovednosti SAO.

3§
V Zmluvách o financovaní budú určené zodpovednosti SAO nasledovne:

-	riadne administratívne, finančné a technické riadenie a monitorovanie projektov ISPA v rámci 
      sektora;

-    podpisovanie zmlúv;

-    vykonávanie projektov na základe predpisov o obstarávaní ustanovených v príručke DIS;

-    overovanie faktúr pred vyplatením finančných prostriedkov dodávateľom;

-    vedenie riadneho systému technického a finančného výkazníctva;

-	vedenie osobitného systému účtovníctva alebo primeranej účtovnej kodifikácie všetkých
      príslušných transakcií pre každé opatrenie spolufinancované s ISPA;

-	pravidelné zasielanie informácií Národnému fondu o finančnom a fyzickom pokroku potrebnom pre Národný fond, aby mohol predkladať žiadosti o platbu Komisii v súlade s požiadavkami Finančného memoranda;

-	prezentovanie vyhlásenia Národnému fondu, že horeuvedené informácie sú správne a možno ich doložiť originálmi dokumentov, ktoré má k dispozícii implementačná agentúra;

-	vedenie horeuvedenej dokumentácie po dobu piatich rokov od poslednej platby súvisiacej s
      projektom.

4.  Zmluvy  o financovaní musia taktiež obsahovať podrobné ustanovenia o prevode finančných  prostriedkov a štruktúru bankových účtov pri uplatňovaní článkov 5 a 13 tohto Memoranda o porozumení.

Článok 7
Podávanie správ

1§
Splnomocnenec pre Národný fond zabezpečí, aby NF a IA viedli riadny  systém technického a finančného výkazníctva pre všetky opatrenia v rámci asistencie  ISPA,  vrátane finančných prostriedkov prevedených na implementačné agentúry.

2§
Národný  fond  okrem  toho  vypracuje  pravidelné  priebežné  správy o finančnej situácii   opatrenia,   časových   harmonogramoch   budúcich  verejných  súťaží, vykonaných  hodnoteniach verejných súťaží a udelených zmluvách, ďalej o tom, ako sa  projekt  vykonáva  a o (prípadných) vzniknutých problémoch, perspektívach do budúcnosti a akékoľvek ďalšie informácie, ktoré požaduje komisia.

Článok 8
Neoprávnené platby a nezrovnalosti

1.  Národný  fond  zodpovedá  Komisii  za  vrátenie  akejkoľvek  nesprávne alebo neoprávnene vyplatenej sumy v súlade s podmienkami Finančného memoranda.

2.  Národný  fond zodpovedá Komisii za predloženie informácií požadovaných podľa Zmluvy  o   nezrovnalostiach, vymáhaní neoprávnene obdržaných súm v rámci ISPA a kontrolách na mieste, ktoré tvoria prílohu Finančného memoranda.

Článok 9
Používanie EUR

1.  Národný  fond  zodpovedá  za  zabezpečenie  správneho  používania  EUR vo výkazoch výdavkov predkladaných Komisii.

2. Použitá základňa pre prepočet musí byť finančná účtovná sadzba Komisie platná v mesiaci,  v  ktorom  je  vykázaný  výdavok  zaznamenaný v účtovných dokladoch orgánov zodpovedných za finančné riadenie projektu.

Článok 10
Pracovníci

Prijímateľ  na  vlastné  náklady  zabezpečí, aby boli včas k dispozícii potrebné ľudské zdroje a riadne vykonávanie úloh zverených Národnému fondu.

Článok 11
Miesto, zariadenia

Prijímateľ poskytne na vlastné náklady potrebné priestory, kancelárske vybavenie a iné zariadenia Národnému fondu v rámci Ministerstva financií.

Článok 12
Prevádzkové náklady Národného fondu

Prevádzkové náklady Národného fondu hradí prijímateľ.

Článok 13
Bankové účty

1§
Národný  fond  otvorí  bankový  účet v Centrálnej banke alebo Vládou garantovaný bankový účet pre každý sektor (doprava a životné prostredie). Tieto bankové účty budú  mať  podúčty  zodpovedajúce  každému  opatreniu, z ktorých sú IA oprávnené vykonávať  platby.  V  prípadoch,  kedy  tento  systém nie je možné použiť, budú uzatvorené  osobitné dohody medzi službami Komisie a Národným fondom. Tieto účty majú  byť  v  zásade úročené. Ďalšie pokyny o použití výnosových úrokov poskytne Komisia.

2§
Bankové  účty  sa vedú na základe systému dvojitého podpisovania, ktorý vyžaduje podpisy splnomocnenca pre Národny fond a vedúceho účtovníka implementujúcej agentúry.

3§
Národný  fond  oznámi  Komisii  všetky  príslušné informácie o účtoch v Národnom fonde. Príslušné informácie zahŕňajú napr. meno a adresu banky, číslo účtu, meno (mená) majiteľa  (majiteľov)  účtov,  úrokovú  mieru  a  akékoľvek  iné informácie, ktoré Komisia považuje za primerané.

Článok 14
Obstarávanie

1§
Obstarávanie  sa  vykonáva  podľa  Príručky  PHARE  DIS, ktorá zabezpečuje voľný prístup,  spravodlivú  súťaž  a  prehľadnosť  tak,  ako je ustanovené v hlave IX Finančného nariadenia platného pre všeobecný rozpočet Európskych spoločenstiev.

2§
V  jednotlivých  prípadoch  môže Komisia schváliť výnimku z používania pravidiel Príručky   DIS,  ak  to  predpokladá  Finančné  nariadenie  a  ďalšie  príslušné overovanie Riadiaceho výboru ISPA.

3§
Národný   fond   zabezpečí   dodržiavanie   príslušných   pravidiel  a  postupov obstarávania.

Článok 15
Finančná kontrola, účtovníctvo a audity

1§
Príslušný  národný finančný kontrolný orgán vykoná primeranú finančnú kontrolu v súlade  s  ustanoveniami  Finančného  memoranda.  Plán auditu a zhrnutie zistení auditov  musia  byť  každý  rok  zaslané  komisii. Audítorské správy musia byť k dispozícii komisii.

2§
Účtovníctvo  a  operácie  všetkých  príslušných  vykonávacích  štruktúr  môže  v pravidelných  intervaloch  kontrolovať  externý  audítor  na  základe  zmluvy  s Komisiou,  bez dopadu na zodpovednosti Komisie a Európskeho dvora audítorov, tak ako je uvedené  vo  finančných  vykonávacích  ustanoveniach  ISPA  Finančného memoranda.

3§
Národný  fond  vedie  podvojné alebo analytické účtovníctvo, ktoré zahŕňa všetky zmluvné  a  iné  finančné  operácie  súvisiace  so  všetkými opatreniami v rámci asistencie ISPA v  Slovenskej republiky (názov prijímateľskej krajiny).

4§
Písomné  záznamy  o  celom  finančnom  riadení,  organizácii  verejných súťaží a kontrahovaní sa uchovávajú päť rokov od uzatvorenia projektu.

Článok 16
Riešenie sporov

1§
Akákoľvek  otázka  týkajúca  sa vykonávania alebo výkladu Memoranda o porozumení podlieha  konzultácii  medzi  prijímateľom  a  Komisiou, ktorá v prípade potreby vedie k zmene Memoranda o porozumení.

2§
Pri  nedodržaní  povinnosti  uvedenej  v  tomto  Memorande  o  porozumení  alebo súvisiacich  pokynoch, pričom neboli včas prijaté dostatočné nápravné opatrenia, Komisia   môže   po  porade  s  prijímateľom  pozastaviť  financovanie  opatrení vykonávaných  prostredníctvom systému zavedeného týmto Memorandom o porozumení a požadovať vrátenie finančných prostriedkov ISPA.

3§
Ak  konzultácia nevedie k urovnaniu, zmluvné strany sa môžu obrátiť na arbitráž, tak  ako  je  uvedené v prílohe B Všeobecných podmienok týkajúcich sa Finančného memoranda,   ktoré  tvorí  prílohu  Rámcovej  zmluvy  uzatvorenej  medzi  (názov prijímateľskej krajiny) a Komisiou dňa (dátum podpisu).

Článok 17
Záverečné ustanovenia

Toto  Memorandum  o  porozumení  možno  meniť  len písomne na základe spoločného súhlasu zmluvných strán.

Toto  Memorandum o porozumení nadobúda platnosť v deň podpisu obidvomi zmluvnými stranami.

V                                                                    V [Bratislave]

Dátum:                                                           Dátum: [11. 7. 00]

Za vládu Slovenskej republiky                      Za Európske spoločenstvo

Minister
Národný koordinátor ISPA

Minister
Splnomocnenec pre Národný fond